Guðmundur Kristjánsson er í dag forstjóri Brim á ný eftir að nafni HB Granda var breytt í nafn hans gamla félags , sem nú heitir Útgerðarfélag Reykjavíkur . Hann er jafnframt aðaleigandi félagsins . Útgerðarfélag Reykjavíkur , að stærstum hluta í eigu Guðmundar Kristjánssonar forstjóra Brim hefur selt 46,6 milljón hluti í Brim fyrir tæplega 1,8 milljarða króna til félagsins KG Fiskverkun sem er í eigu Hjálmars Þórs Kristjánssona bróður hans . Hlutirnir eru seldir á genginu 38 krónur , en gengi bréfa í Brim í kauphöllinni í dag hefur lækkað um 2,60% niður í 37,50 krónur það sem af er degi í 212 milljóna króna viðskiptum þegar þetta er skrifað uppúr nýjustu uppfærslu Keldunnar . Eftir kaupin á KG Fiskverkun 6,5% hlut í Brim , en Guðmundur á eftir söluna í gegnum Útgerðarfélag Reykjavíkur tæplega 905 milljón hluti sem samsvara 46,26% hlut í Brim ef hefðbundnir fyrirvarar við kaupum félagsins á 196,5 milljón hlutum FISK-Seafood Brim ganga eftir . Afhending hlutanna verður 1. desember næstkomandi . Eins og Viðskiptablaðið sagði frá keypti Brim Fiskvinnsluna Kamba og útgerðarfélagið Grábrók fyrir 3,1 milljarð króna í síðasta mánuði , en Hjálmar átti Grábrók að fullu og tæplega 40% í Kamba . Kaupverðið á Kamba sjálfum var 2,3 milljarðar króna en hluti kaupverðsins var greitt með hlutabréfum í Brimi sem voru í eigu þess sjálfs , og nemur það 1% af heildarhlutafé Brims . Með þeim viðskiptum fór Brim yir lögbundið kvótaþak í krókaaflamarki en félagið hefur hálft ár til að gera ráðstafnir sem koma félaginu undir það þak . Hér má lesa helstu fréttir um málefni HB Granda og Brim síðan um það leiti sem Guðmundur keypti í félaginu :